שמואל איתן

שמואל איתן (קמינצקי) (1911 – 4 בדצמבר 1985) היה ניצב במשטרת ישראל.

חייו 
איתן נולד בפתח תקווה, בנם של אליהו איתן ומרים לבית אורלוב. אביו היה מראשוני ארגון "השומר". אחיו הצעיר היה רפאל איתן. 

למד בבית הספר החקלאי מקוה ישראל. גדל בתל עדשים, שירת בארגון ההגנה ובוגר קורס מ"מים של הארגון. היה מראשוני המתנדבים למשטרת היישובים העבריים, בה שירת כסרג'נט מייג'ור (רב-סמל) עד קום המדינה. השתתף בפעולות חומה ומגדל ניר דוד ועוד, כמו גם בפעילות פלוגות הלילה. במלחמת העצמאות לחם במסגרת חטיבה 9 בקרבות בגליל ובנגב. 

לאחר קום המדינה היה המושל הצבאי הראשון של הכפר אום אל-פחם שעבר לרשות ישראל. שירת במשטרת טבריה, היה ממקימי משמר הגבול, פיקד בו על אחת מהפלוגות הראשונות, שימש קצין המבצעים של משמר הגבול, פיקד על גדוד 2 ונטל חלק במשלחת הדרכה לאתיופיה.

בסוף שנות ה-60 כיהן כדובר המשטרה, ב-1976 הקים את יחידת הביקורת בארגון וכיהן כמבקר המשטרה עד לפרישתו בספטמבר 1985.

היה נשוי לרינה עד למותה ב-1982 ואב לארבעה ילדים. בנו  נהרג בקרבות מלחמת ששת הימים.

קישורים חיצוניים
 שמואל איתן באתר ראשונים
 ‫‬

הערות שוליים

ניצבי משטרת ישראל
אנשי משטרת היישובים העבריים
דוברים ישראלים
דוברי משטרת ישראל
שוטרי משמר הגבול
משפחת אורלוב
לוחמי ההגנה
בוגרי בית הספר החקלאי מקוה ישראל
אנשי היישוב ילידי הארץ
תל עדשים: אישים
אישים הקבורים בבית הקברות סגולה
אבות שכולים: חללי צה"ל
ישראלים שנולדו ב-1911
ישראלים שנפטרו ב-1985